# Georges Delerue

Georges Delerue (Roubaix, Nord, França, 12 de març de 1925 - Los Angeles, Califòrnia, 20 de març de 1992) fou un compositor i director musical de cinema, autor de la música d'unes 350 pel·lícules i guanyador l'any 1979 de l'Oscar a la millor banda sonora per A Little Romance. El diari francès Le Figaro el va nomenar "el Mozart del cinema".

## Biografia

Delerue va néixer el 12 de març de 1925 a Roubaix, França. És fill de Georges Delerue i Marie Lhoest. Va ser criat en una llar musical; el seu avi dirigia un grup coral aficionat i la seva mare cantava i tocava piano en reunions familiars. Va estudiar Bach, Mozart, Beethoven, Chopin i Grieg, i es va inspirar especialment en Richard Strauss. Després d'una llarga convalescència després de ser diagnosticat UNA escoliosi, Georges va decidir convertir-se en compositor.
Realitza els seus estudis al Conservatori de París sota la direcció de Darius Milhaud i Jean Rivier. El 1949, obté el Primer Premi de Composició així com el Primer Segon Gran Prix de Rome. El 1952, és nomenat compositor i director d'orquestra a la Radiodifusió francesa. Es va fer amic de Maurice Jarre i de Pierre Boulez.
Ha treballat per als millors escenògrafs francesos, en particular els de la Nouvelle vague (Le Mépris, La Nuit américaine, Le Dernier métro, etc.), per a la televisió i la ràdio (Jacquou le croquant, Les Rois maudits de 1972, Radioscopie de Jacques Chancel) i, el 1972, comença a treballar a Hollywood. Ha compost igualment la música de Platoon d'Oliver Stone (1986).
El 1984 es va casar per segon cop, amb Colette Delerue; tenia una filla, Claire, d'un matrimoni anterior. Georges Delerue va morir el 20 de març de 1992 per un atac de cor a Los Angeles als 67 anys, just després de gravar la darrera pista per a la banda sonora de Rich in Love. Està enterrat al Forest Lawn Memorial Park, a Glendale, Califòrnia.

## Filmografia seleccionada

* Man Trouble - (1992)
* Her Alibi - (1989)
* The Pick-Up Artist - (1987)
* Code Name: Dancer - (1987)
* Platoon - (1986)
* Josepha - (1982)
* A Little Sex - (1982)
* An Almost Perfect Affair - (1979)
* A Little Romance - (1979)
* Love on the Run - (1979)
* Julia - (1977)
* The Day of the Dolphin - (1973)
* The Day of the Jackal - (1973)
* Two English Girls - (1972)
* Malpertuis (1971)
* The Horsemen - (1971)
* Anna dels mil dies (Anne of the Thousand Days) - (1969)
* The Two of Us - (1968)
* Un home per a l'eternitat - (1966)
* Los pianos mecánicos - (1965)
* Contempt - (1964)
* Jules and Jim - (1962)
* Una absència tan llarga (1961p

## Referències

* ↑ «Georges Delerue». [Consulta: 4 març 2012].
* ↑ «Georges Delerue». Soundtrack Guide. Arxivat de l'original el 6 març 2012. [Consulta: 4 març 2012].
* ↑ «Georges Delerue». The Criterion Collection. Arxivat de l'original el 2013-05-18. [Consulta: 4 març 2012].
* 1 2 3 «Georges Delerue Biography». Official Web Site. Arxivat de l'original el 25 gener 2012. [Consulta: 5 març 2012].
* ↑ Brill, Mark. Georges Delerue. In: The New Grove Dictionary of Music and Musicians, 2nd Edition. Macmillan, London, 2001.
* ↑ «Georges Delerue, 67, a Composer On Truffaut and Stone Films, Dies». The New York Times, 23-03-1992 [Consulta: 6 març 2012].

## Enllaços externs

* Pàgina oficial (francès) (anglès)
* Georges Delerue a Soundtrack Guide (anglès)
* Biografia (francès)